মুস্তাফিজুর রহমান

মুস্তাফিজুর রহমান (জন্ম ৬ সেপ্টেম্বর ১৯৯৫) সাতক্ষীরায় জন্মগ্রহণকারী একজন বাংলাদেশী ক্রিকেটার। বাংলাদেশ ক্রিকেট দলের অন্যতম সদস্য হিসেবে দলে তিনি বাহাতি মিডিয়াম বোলিং করে থাকেন। বিশ্বের একমাত্র খেলোয়াড় হিসেবে তিনি তার প্রথম দুই ম্যাচে এগারোটি উইকেট লাভ করেন। ঘরোয়া প্রথম-শ্রেণীর ক্রিকেটে আবাহনী লিমিটেড, খুলনা বিভাগের প্রতিনিধিত্ব করছেন তিনি। এছাড়া ২০১৬ সালে অনুষ্ঠিত আইপিএলে তিনি "সানরাইজার্স হায়দ্রাবাদ" দলে খেলছেন । এবং সম্প্রতি ইংল্যান্ডের ন্যাটওয়েস্ট টি২০ -তে সাসেক্স ক্রিকেট ক্লাবের হয়ে খেলেছেন তিনি । তিনিই একমাত্র খেলোয়াড় যিনি উভয় একদিনের আন্তর্জাতিক এবং টেস্টের অভিষেকে 'ম্যান অফ দ্যা ম্যাচ' পুরস্কার লাভ করেন। আইসিসি ঘোষিত ২০১৫ সালে আইসিসি বর্ষসেরা দলে অন্তর্ভুক্ত হন। ২০১৮ সালে মুস্তাফিজুর রহমান আবারও আইসিসির সেরা একাদশের অন্তভু্ক্ত হন। এর মাধ্যমে তিনি প্রথম বাংলাদেশী হিসেবে এই গৌরব অর্জন করেন। খুলনা বিভাগের সাতক্ষীরা জেলার কালীগঞ্জ উপজেলার তেঁতুলিয়া গ্রামে জন্মগ্রহণকারী বামহাতি পেসার মুস্তাফিজুর রহমান ২০১২ সালে ফাস্ট-বোলারদের ক্যাম্পে অংশগ্রহণের উদ্দেশ্যে ঢাকায় আসেন। নিজ শহর সাতক্ষীরায় অনুষ্ঠিত অনূর্ধ্ব-১৭ প্রতিযোগিতায় চমকপ্রদ ক্রীড়ানৈপুণ্য প্রদর্শন করেন। এরপর তাকে বিসিবি’র পেস ফাউন্ডেশনে অন্তর্ভুক্ত করা হয়। বাংলাদেশ অনূর্ধ্ব-১৯ দলে থাকাকালীন দল নির্বাচকমণ্ডলী কর্তৃক ২০১৫ সালের বিশ্বকাপের জন্যও তিনি মনোযোগ আকর্ষণ করেন। সংযুক্ত আরব আমিরাতে ফেব্রুয়ারী ,২০১৪ য় অনুষ্ঠিত অনূর্ধ-১৯ বিশ্বকাপে বাংলাদেশের হয়ে খেলেন।  তার সমসাময়িক খেলোয়াড়েরা ছিলেন আভেশ খান , শ্রেয়াস আইয়ার, সরফরাজ খান , কুলদীপ যাদব, সঞ্জু স্যামসন, মেহেদী হাসান মিরাজ , লিটন দাস , নাজমুল হোসেন শান্ত, হাশমতুল্লাহ শাহিদী, এইডেন মার্করাম, কাগিসো রাবাদা, নিকোলাস পুরাণ, শিমরন হেটমায়ার, কাইল জেমিসন, কুশল মেন্ডিস । দলের হয়ে তিনি ছিলেন সেরা পেসার। ২০১৩-১৪ মৌসুমে খুলনার পক্ষে প্রথম-শ্রেণীর ক্রিকেটে তার অভিষেক ঘটে। এরপর সংযুক্ত আরব আমিরাতে অনুষ্ঠিত অনূর্ধ্ব-১৯ ক্রিকেট বিশ্বকাপে আট উইকেট লাভ করেন। এরফলে ওয়েস্ট ইন্ডিজে বাংলাদেশ এ দলের সফরে অন্যতম সদস্য মনোনীত হন। এ সংক্ষিপ্ত সফরের পর অন্যতম সেরা বোলার হিসেবে তিনি বিবেচিত হন ও ধীরে ধীরে বলের বৈচিত্র্যতা বৃদ্ধিতে সচেষ্ট হন। শুরুতে তার বলে পেস কম থাকলেও ২০১৪-১৫ মৌসুমে ১৯.০৮ গড়ে ২৬ উইকেট দখল করেন। ১৫ মার্চ ২০১৯ সালে নিউজিল্যান্ডের ক্রাইস্টচার্চ মসজিদ হামলা হলে বাংলাদেশ টেস্ট দলের কয়েকজন সদস্যের সাথে তিনিও সন্ত্রাসী হামলার প্রত্যক্ষদর্শী হন এবং অল্পের জন্য বেচেঁ যান। ২০১৯ সালের ২২ মার্চ তিনি বিবাহ বন্ধনে আবদ্ধ হন। ঘরোয়া ক্রিকেটে দূর্দান্ত ক্রীড়াশৈলী প্রদর্শন করায় ২৪ এপ্রিল, ২০১৫ তারিখে সফরকারী পাকিস্তান জাতীয় ক্রিকেট দলের বিরুদ্ধে একমাত্র টুয়েন্টি২০ আন্তর্জাতিকে তাকে দলের সদস্য করা হয়। খেলায় তিনি শহীদ আফ্রিদি ও মোহাম্মদ হাফিজের উইকেট পান। মিরপুরের শের-ই-বাংলা জাতীয় স্টেডিয়ামে অনুষ্ঠিত একমাত্র টুয়েন্টি২০ আন্তর্জাতিক ক্রিকেটে অভিষেক ঘটে তার। খেলায় বাংলাদেশ দল প্রথমবারের মতো পাকিস্তানের বিপক্ষে টুয়েন্টি২০ আন্তর্জাতিকে ৭ উইকেটের বিশাল ব্যবধানে জয়লাভ করে। এর দুইমাস পর ১৯ জুন, ২০১৫ তারিখে সফরকারী ভারতীয় জাতীয় ক্রিকেট দলের বিপক্ষে তার একদিনের আন্তর্জাতিকে অভিষেক ঘটে। অভিষেক ম্যাচেই তিনি ৫ উইকেট লাভ করেন এবং ম্যাচ সেরা নির্বাচিত হন। তার পরে ২১ জুনেও ভারতের বিপক্ষে ৪৩ রানের বিনিময়ে ৬ উইকেট নিয়ে ম্যাচ সেরা হন। জীবনের প্রথম দুই ম্যাচে ১১ উইকেট নিয়ে জিম্বাবুয়ের ব্রায়ান ভিটোরিকে পিছনে ফেলে ২ ম্যাচে ১১ উইকেট নিয়ে তিনি বিশ্বরেকর্ড গড়েন৷ মুস্তাফিজুর তার প্রথম দুইটি ওডিআইয়ে ৫/৫০ ও ৬/৪৩ লাভ করেন। তার এ ক্রীড়ানৈপুণ্যে ওডিআইয়ের ইতিহাসেব যে-কোন বোলারের তুলনায় সেরা। ভারতকে তিনি তৃতীয়বার ২০০ বা তার নিচে রান তুলতে বাধ্য করান। এরফলে বাংলাদেশ পঞ্চমবারের মতো ভারতের বিপক্ষে জয় পায়। এ জয়ে বাংলাদেশ আইসিসি র‌্যাঙ্কিংয়ে ৯৩ পয়েন্ট নিয়ে ৭ম স্থানে উত্তরণ ঘটায়। দ্বিতীয় ওডিআইয়ে মুস্তাফিজুরের ৬/৪৩ বোলিং পরিসংখ্যান বাংলাদেশী বোলারদের মধ্যে তৃতীয় সেরা। তার পূর্বে মাশরাফি বিন মর্তুজা ৬/২৬ (ব কেনিয়া, ২০০৬) ও রুবেল হোসেন ৬/২৬ (ব নিউজিল্যান্ড, ২০১৩) রয়েছেন। ২০১৯ সালে এপ্রিলে তিনি ২০১৯ ক্রিকেট বিশ্বকাপের জন্য বাংলাদেশ দলে অন্তর্ভুক্ত হন। বাংলাদেশের সপ্তম ম্যাচে তিনি ভারতের বিপক্ষে পাঁচ উইকেট শিকার করেন। এর ফলে সাকিব আল হাসানের পর তিনি বাংলাদেশের দ্বিতীয় বোলার হিসেবে বিশ্বকাপের কোনো ম্যাচে পাঁচ উইকেট নেওয়ার কৃতিত্ব গড়েন। এছাড়া তিনি বাংলাদেশের হয়ে বিশ্বকাপের এক আসরে সবচেয়ে বেশি উইকেট নেওয়ার রেকর্ড গড়েন। ৫ই জুলাই তিনি পাকিস্তানের বিপক্ষে ম্যাচে বিশ্বের চতুর্থ দ্রুততম এবং বাংলাদেশের দ্রুততম বোলার হিসেবে (৫৪ ম্যাচে) ১০০ উইকেট শিকার করেন। এছাড়া তিনি বিশ্বকাপে টানা দ্বিতীয় পাঁচ উইকেট শিকার করেন। তিনি আট ম্যাচে ২০ উইকেট নিয়ে মিচেল স্টার্কের পর দ্বিতীয় সর্বোচ্চ উইকেট শিকারী হিসেবে বিশ্বকাপ সমাপ্ত করেন। ক্রিকেটের বৈশ্বিক পরিচালনা পরিষদ আন্তর্জাতিক ক্রিকেট কাউন্সিল কর্তৃক ২০১৫ সালের আইসিসি ওডিআই বর্ষসেরা দলের অন্যতম সদস্য হিসেবে তাকে মনোনীত করে। মূলতঃ ঐ বছরের শীর্ষস্থানীয় ক্রিকেটারদের একজনরূপে গণ্য করায় তাকে এ সম্মাননায় ভূষিত করা হয়।এরফলে প্রথম বাংলাদেশী ক্রিকেটার হিসেবে তিনি এ বিরল সম্মানের অধিকারী হন। এছাড়াও, সাকিব আল হাসানের পর দ্বিতীয় বাংলাদেশী ক্রিকেটার হিসেবে আইসিসি'র যে-কোন দলে দ্বিতীয় ব্যক্তি তিনি। ২০১৫-১৬ মৌসুমে আইসিসির বর্ষসেরা উদীয়মান ক্রিকেটার হয়েছেন এই বাঁহাতি পেসার। ”প্রথম আলো” বর্ষসেরা ক্রীড়া পুরস্কার (২০১৫ এবং ২০১৬ সাল) ওডিআই অভিষেকে বিশ্বের ১০ম বোলার হিসেবে পাঁচ-উইকেট পান। বিশ্বের ৪র্থ বোলার হিসেবে প্রথম দুই ওডিআইয়ে ম্যান অব দ্য ম্যাচ পুরস্কার পান। বঙ্গবন্ধু টি-টোয়েন্টি কাপ ২০২০: সর্বোচ্চ উইকেট সংগ্রাহক। ২৯ মে ২০১৬ সালে তিনি আইপিএলে প্রথম বিদেশী ক্রিকেটার হিসেবে উদীয়মান খেলোয়াড়ের পুরস্কার পান। ২৭ জানুয়ারি, ২০১৮ তারিখে মুস্তাফিজুর শ্রীলঙ্কার বিপক্ষে ত্রিদেশীয় সিরিজের ফাইনালে উপুল থারাঙ্গা আউট করে ৫০তম ওডিআই উইকেট নেন এবং ২৭ ম্যাচে দ্রুততম বাংলাদেশী বোলার হিসেবে ৫০ ওডিআই উইকেট অর্জন করেন। ৫ জুলাই, ২০১৯ তারিখে মুস্তাফিজুর পাকিস্তান ক্রিকেট দলের বিপক্ষে ২০১৯ ক্রিকেট বিশ্বকাপ তার ১০০তম ওডিআই উইকেট নেন। এটি করে তিনি বিশ্বের চতুর্থ দ্রুততম বোলার হিসেবে ১০০ উইকেটে পৌঁছান এবং অস্ট্রেলীয় বোলার ব্রেট লিকে তার পিছনে ফেলে দেন। লি ৫৫ ম্যাচে ১০০ উইকেটের মাইলফলকে পৌঁছেছিলেন। ১৮ সেপ্টেম্বর, ২০১৯ তারিখে মুস্তাফিজুর দ্রুততম বাংলাদেশী, দ্রুততম ফাস্ট বোলার ও চতুর্থ দ্রুততম বোলার হিসেবে ৫০ টি-টোয়েন্টি ৫০ উইকেট নেন। "Mustafizur Rahman"। Cricinfo। সংগ্রহের তারিখ ২৪ এপ্রিল ২০১৫।  "The Home of CricketArchive"। cricketarchive.com। সংগ্রহের তারিখ ২৪ এপ্রিল ২০১৫।  "'রত্ন' মুস্তাফিজে বিস্মিত সাকিব"। shahriar। প্রথম আলো। ২১ জুন ২০১৫। সংগ্রহের তারিখ ২১ জুন ২০১৫।  "The making of Mustafizur"। ESPNcricinfo (ইংরেজি ভাষায়)। সংগ্রহের তারিখ ২০২১-১০-১৫।  "Mustafizur Rahman becomes first player to win 'Man of the Match' on both Test and ODI debuts"। Cricket Country (ইংরেজি ভাষায়)। ২০১৫-০৭-২৫। সংগ্রহের তারিখ ২০২১-১০-১৫।  "'Happy to be among the big players' - Mustafizur"। ESPNcricinfo।  "Mustafizur Rahman"। ESPNcricinfo। সংগ্রহের তারিখ ১৬ জানুয়ারি ২০১৬।  "২০১৪ পরিসনখ্যান"।  "Cricketers escape NZ mosque shooting"। cricket.com.au (ইংরেজি ভাষায়)। সংগ্রহের তারিখ ২০২১-১০-১৬।  "Uncapped Litton, Mustafizur in Bangladesh T20 squad"। espncricinfo। ২৪ এপ্রিল ২০১৫। সংগ্রহের তারিখ ২২ এপ্রিল ২০১৫।  জেসবন্ত, বিশেন (২৪ জুন ২০১৫)। "Mustafizur's record-breaking ODI genesis, Bangladesh v India, 2nd ODI, Mirpur"। Cricinfo। সংগ্রহের তারিখ ২৪ জুন ২০১৫।  "পাঁচ উইকেট নিয়ে সেরা পাঁচে মোস্তাফিজ, টপকে গেলেন রাজ্জাককে"। দ্য ডেইলি স্টার। ২ জুলাই ২০১৯। সংগ্রহের তারিখ ৩ জুলাই ২০১৯।  "চতুর্থ বোলার হিসেবে দ্রুত ১০০ উইকেট মুস্তাফিজের | বিশ্বকাপ ক্রিকেট"। দৈনিক ইত্তেফাক। ৫ জুলাই ২০১৯। ৫ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৫ জুলাই ২০১৯।  "উইকেটের সেঞ্চুরিতে বাংলাদেশের দ্রুততম মুস্তাফিজ"। বিডিনিউজ টোয়েন্টিফোর ডটকম। লন্ডন। ৫ জুলাই ২০১৯। ৫ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৫ জুলাই ২০১৯।  "২০ উইকেট নিয়ে স্টার্কের পরেই মুস্তাফিজ | বিশ্বকাপ ক্রিকেট"। দৈনিক ইত্তেফাক। ৫ জুলাই ২০১৯। ৫ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৫ জুলাই ২০১৯।  "Mustafizur Rahman sets another world record against India"। oneindia.com। সংগ্রহের তারিখ ২০১৫-০৭-১০।  "Mustafizur Rahman – 4th player to receive 2 Man of the Match awards in his first 2 ODIs"। Yahoo News। ২২ জুন ২০১৫। ২৪ জুন ২০১৫ তারিখে মূল থেকে আর্কাইভ করা। সংগ্রহের তারিখ ২৪ জুন ২০১৫।  "Bangabandhu T20 Cup, 2020/21 Cricket Team Records & Stats | ESPNcricinfo.com"। Cricinfo। সংগ্রহের তারিখ ২০২১-১০-১৫।  "Fizz adjuged first foreign Emerging Player"। The Daily Star(Bangladesh)। ৩০ মে ২০১৬। সংগ্রহের তারিখ ১৩ নভেম্বর ২০২০।  Vishwanathan, Aayushmaan (৫ এপ্রিল ২০২০)। "IPL Emerging Player Award Winners: What Are They Upto Now?"। Cricket Adductor। ১৭ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০২০।  "Fizz fourth fastest to 100 wickets"। BD News। ২৩ মে ২০২২ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০১৮।  "Fizz fourth fastest to 100 wickets"। Daily Sun। Dhaka, Bangladesh। সংগ্রহের তারিখ ১৮ নভেম্বর ২০১৯। [স্থায়ীভাবে অকার্যকর সংযোগ] "Mustafizur fastest Bangladeshi to 50 T20I wickets"। Dhaka Tribune। ১৯ সেপ্টেম্বর ২০১৯। সংগ্রহের তারিখ ১৩ নভেম্বর ২০২০।  "Mustafizur Rahman becomes fastest pacer to complete 50 T20I wickets"। ১৯ সেপ্টেম্বর ২০১৯। সংগ্রহের তারিখ ১৩ নভেম্বর ২০২০।  "Fastest to 50 wickets in T20IS"। ESPNcricinfo। সংগ্রহের তারিখ ১৩ নভেম্বর ২০২০।  "South Africa tour of Bangladesh, 1st Test: Bangladesh v South Africa at Chittagong, Jul 21–25, 2015"। ESPNcricinfo। সংগ্রহের তারিখ ১৯ জানুয়ারি ২০১৬।  "India tour of Bangladesh, 1st ODI: Bangladesh v India at Dhaka"। ESPNcricinfo। জুন ১৮, ২০১৫। সংগ্রহের তারিখ ২২ জুন ২০১৫।  "India tour of Bangladesh, 2nd ODI: Bangladesh v India at Dhaka"। ESPNcricinfo। জুন ১৮, ২০১৫। সংগ্রহের তারিখ ২২ জুন ২০১৫।  "Full Scorecard of Ireland vs Bangladesh 4th Match 2017 - Score Report | ESPNcricinfo.com"। ESPNcricinfo (ইংরেজি ভাষায়)। সংগ্রহের তারিখ ২০২১-১০-১৬।  "Full Scorecard of West Indies vs Bangladesh 5th Match 2019 - Score Report | ESPNcricinfo.com"। ESPNcricinfo (ইংরেজি ভাষায়)। সংগ্রহের তারিখ ২০২১-১০-১৬।  "India in Bangladesh ODI Series, 2015"। ESPNcricinfo। সংগ্রহের তারিখ ১২ জুলাই ২০১৫।  উইকিমিডিয়া কমন্সে মুস্তাফিজুর রহমান সংক্রান্ত মিডিয়া রয়েছে। আইসিসি পুরস্কার বাংলাদেশ জাতীয় ক্রিকেট দল আইসিসি বিশ্ব একদিনের আন্তর্জাতিক একাদশ একদিনের আন্তর্জাতিক অভিষেকে ৫ উইকেট লাভকারী ক্রিকেটারদের তালিকা ক্রিকেট প্রবেশদ্বার ক্রিকবাজ ফেসবুক টুইটার